Broj: 7 Su-71/2021-10

Rijeka, 24. ožujka 2021.

Sukladno članku 61. stavak 11. Zakona o državnim službenicima ("Narodne novine" broj 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 38/13, 37/13, 1/15, 138/15, 102/15, 61/17, 70/19 i 98/19), uz suglasnost Ministarstva pravosuđa i uprave Republike Hrvatske, KLASA: 119-02/21-04/84, URBROJ: 514-08-03-02-01/02-21-09 od 3. ožujka 2021. godine, Županijski sud u Rijeci raspisuje

**OGLAS**

**za prijam u državnu službu na određeno vrijeme**

**SUDSKI SAVJETNIK**

– **1 (jedan) izvršitelj/ica, na određeno vrijeme**,

radi zamjene duže vrijeme odsutne službenice

Stručni uvjeti:

* završen sveučilišni diplomski studij prava, odnosno integrirani preddiplomski i diplomski sveučilišni studij prava,
* položen pravosudni ispit.

Osim navedenih uvjeta kandidati moraju ispunjavati i opće uvjete za prijam u državnu službu iz odredbe članka 48. Zakona o državnim službenicima.

U državnu službu ne mogu biti primljene osobe za čiji prijam su propisane zapreke iz članka 49. Zakona o državnim službenicima.

Na oglas se mogu prijaviti osobe oba spola. Riječi i pojmovi koji imaju rodno značenje korišteni u ovom oglasu odnose se jednako na muški i ženski rod bez obzira jesu li korišteni u muškom ili ženskom rodu.

Osoba se prima u državnu službu uz obvezan probni rad od 2 (dva) mjeseca.

U prijavi na oglas potrebno je navesti osobne podatke podnositelja prijave (osobno ime, datum i mjesto rođenja, adresa stanovanja, broj telefona te po mogućnosti adresa elektroničke pošte) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz prijavu, kandidati su dužni priložiti:

* životopis,
* dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),
* presliku diplome,
* presliku dokaza o položenom pravosudnom ispitu,
* dokaz o radnom iskustvu, odnosno elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje,
* uvjerenje poslodavca o radnom iskustvu na odgovarajućim poslovima i dr.

Isprave se prilažu u neovjerenoj preslici, a prije izbora kandidata predočit će se izvornik.

Prijave s dokazima o ispunjavanju uvjeta podnose se **u roku od osam (8) dana** od dana objave oglasa na web stranici Ministarstva pravosuđa i uprave [*mpu.gov.hr*](http://www.uprava.gov.hr), a podnose se neposredno ili poštom na adresu: **ŽUPANIJSKI SUD U RIJECI, Ured Predsjednika, Žrtava fašizma 7, 51000 Rijeka,** s naznakom „Prijava na oglas – prijam sudskog savjetnika na određeno vrijeme“.

Potpunom prijavom smatra se ona koja sadrži sve podatke i priloge navedene u oglasu, te koja je vlastoručno potpisana.

Osoba koja ne podnese pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Kandidat/kinja koji/a ostvaruje pravo na prednost pri zapošljavanju prema posebnim propisima dužan/na je u prijavi na oglas pozvati se na to pravo, odnosno priložiti propisane dokaze o tom statusu i ima prednost u odnosu na ostale kandidate/kinje samo pod jednakim uvjetima.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom Zakonu.

Kandidat/kinja koji/a ostvaruju pravo prednosti kod prijama u državnu službu, prema članku 101. Zakona o pravima hrvatskih branitelja iz Domovinskog rata i članova njihovih obitelji ("Narodne novine" broj 121/17 i 98/19), članku 48.f Zakona o zaštiti vojnih i civilnih invalida rata ("Narodne novine" broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina ("Narodne novine" broj 155/02, 47/10, 80/10 i 93/11), dužan/na se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu sa člankom 101. Zakona o hrvatskim braniteljima iz Domovinskog rata i članovima njihovih obitelji uz prijavu na oglas dužan/a je, pored dokaza o ispunjavanju traženih uvjeta, dostaviti i sve potrebne dokaze dostupne na poveznici Ministarstva hrvatskih branitelja: *https://branitelji.gov.hr/zaposljavanje-843/843*.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na oglas dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na oglas, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izabrani kandidat/kinja pozvat će se da u primjerenom roku, a prije donošenja rješenja o prijmu u državnu službu na određeno vrijeme, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma u državnu službu.

Komisiju za provedbu oglasa (u nastavku teksta: Komisija) imenuje predsjednik suda. Komisija utvrđuje listu kandidata prijavljenih na oglas, koji ispunjavaju formalne uvjete iz oglasa čije su prijave pravodobne i potpune i obavlja s njima razgovor (intervju).

Kandidat/kinja koji/a nije pristupio/la razgovoru (intervjuu) više se ne smatra kandidatom/kinjom u postupku.

Vrijeme i mjesto održavanja razgovora (intervjua) objavit će se najmanje 5 (pet) dana prije dana određenog za razgovor (intervju) na web stranicama Županijskog suda u Rijeci.

Oglas se objavljuje putem nadležne službe za zapošljavanje, na web stranici Županijskog suda u Rijeci *(http://sudovi.pravosudje.hr/zsri)* i na web stranici Ministarstva pravosuđa i uprave.

Opis poslova radnog mjesta i podaci o plaći bit će objavljeni na web stranici Županijskog suda u Rijeci *(*[*http://sudovi.pravosudje.hr/zsri*](http://sudovi.pravosudje.hr/zsri)*).*

O rezultatima oglasa kandidati/kinje biti će obaviješteni javnom objavom rješenja o prijmu u državnu službu izabranog kandidata na web stranici Županijskog suda u Rijeci i web stranici Ministarstva pravosuđa i uprave Republike Hrvatske.

Dostava rješenja svim kandidatima smatra se obavljenom istekom osmoga dana od dana objave na web stranici Ministarstva pravosuđa i uprave Republike Hrvatske.

**ŽUPANIJSKI SUD U RIJECI**